**Mestaruus LIQUI MOLYlle**

Sport Auto -lehden lukijat valitsivat ensimmäistä kertaa LIQUI MOLYn parhaaksi öljymerkiksi

**Lokakuu 2017 – Ykköspaikka on saavutettu.** **Aiemmin LIQUI MOLY on valittu toiseksi parhaaksi öljymerkiksi Sport Auto -lehden lukijakyselyissä.** **Nyt lukijat ovat kuitenkin valinneet keskisuuren yrityksen parhaaksi.**

"Tämä on suuri kunnia", LIQUI MOLYn markkinointijohtaja Peter Baumann sanoo. "Moottoriöljy on tekninen tuote, joka työskentelee näkymättömästi moottorin sisällä. Siksi on erityisen tärkeää, että autonkuljettajat voivat luottaa käyttämäänsä merkkiin." Hoitoaineiden kohdalla LIQUI MOLY nousi kolmannelta sijalta kakkoseksi. Sport Auto -lehden lukijat ovat kiinnostuneita moottoriurheilusta, joten LIQUI MOLYn mukanaolo eri moottoriurheilutapahtumissa on eittämättä auttanut kärkipaikan saavuttamisessa.

Ykköspaikka Auto Sportin kyselyssä ei ollut ensimmäinen kerta, kun LIQUI MOLY valitaan lukijakyselyissä parhaaksi merkiksi. Jo keväällä Auto Bildin, Auto Motor und Sportin, Auto Zeitungin Motor Klassikin lukijat valitsivat LIQUI MOLYn parhaaksi öljymerkiksi. Peter Baumanin mielestä se, että keskisuuri yritys päihittää alan jätit lukijakyselyissä, "ei ole mikään itsestäänselvyys". "Se on tulosta yrityksen kaikkien työntekijöiden kovasta työstä sen eteen, että tarjoamme autonkuljettajille vain parasta laatua."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 489 miljoonaa euroa vuonna 2016.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de